Document ID: 31998L0085

KOMMISSIONENS DIREKTIV 98/85/EF af 11. november 1998 om ændring af Rådets direktiv 96/98/EF om udstyr på skibe (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 96/98/EF af 20. december 1996 om udstyr på skibe (1), særlig artikel 17, første og andet led, og
ud fra følgende betragtninger:
(1) I direktiv 96/98/EF forstås ved internationale konventioner, herunder SOLAS-konventionen af 1974 og prøvningsstandarder, konventioner og standarder samt deres ændringer, der var gældende på tidspunktet for direktivets vedtagelse;
(2) ændringer til SOLAS-konventionen og andre internationale konventioner samt nye prøvningsstandarder er trådt i kraft siden direktivets vedtagelse eller vil træde i kraft i løbet af kort tid;
(3) der er ved disse instrumenter fastsat nye regler vedrørende udstyr til anbringelse om bord på skibe;
(4) direktiv 96/98/EF bør derfor ændres i overensstemmelse med det ovenfor anførte;
(5) bestemmelserne i dette direktiv er i overensstemmelse med udtalelse fra det i artikel 12 i Rådets direktiv 93/75/EØF (2), senest ændret ved Kommissionens direktiv 98/74/EF (3), nævnte udvalg -
UDSTEDT FØLGENDE DIREKTIV:
Artikel 1
I direktiv 96/98/EF foretages følgende ændringer:
1) I artikel 2 foretages følgende ændringer:
a) Litra c) affattes således:
»c) »radiokommunikationsudstyr«: det udstyr, der kræves i kapitel IV i SOLAS 1974-konventionen i den pr. 1. januar 1999 gældende affattelse samt det tovejs-VHF-telefonapparat til redningsbåde, der kræves i bestemmelse III/6.2.1 i samme konvention.«
b) I litra d) og n) ændres henholdsvis »på tidspunktet for vedtagelsen af dette direktiv« og »på datoen for vedtagelsen af dette direktiv« til »den 1. januar 1999«.
2) Bilag A affattes som angivet i bilaget til nærværende direktiv.
Artikel 2
1. Medlemsstaterne vedtager de love og administrative bestemmelser, der er nødvendige for at efterkomme dette direktiv, senest den 30. april 1999. De underretter straks Kommissionen herom.
Når disse bestemmelser vedtages af medlemsstaterne, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne meddeler Kommissionen teksten til de nationale retsforskrifter, som de vedtager på det område, der er omfattet af dette direktiv.
Artikel 3
Dette direktiv træder i kraft på tredjedagen for offentliggørelsen i De Europæiske Fællesskabers Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 11. november 1998.

Labels: 7
8
3
20